Държавен вестник, бр. 73, 2009 г., стр. 11

БРОЙ  73	
Д Ъ Р Ж А В Е Н  В Е С Т Н И К 	
СТР.  11  
а) определени категории наети лица, със­
тавляващи не по-малко от 50 процента от 
общия брой на всички наети лица; или
б) определени категории от икономиче­
ски активното население, съставляващи не 
по-малко от 20 процента от общия брой на 
пребиваващите лица; или
в) всички пребиваващи лица, чиито доходи 
за времетраенето на обхванатия случай не 
превишават границите, определени в съответ­
ствие с изискванията на член 67; или
г) определени категории наети лица, със­
тавляващи не по-малко от 50 процента от 
общия брой на наетите лица в индустриални 
предприятия с по-малко от 20 души персо­
нал, когато е в сила декларация, направена 
в съответствие с член 3.
Член 28
Обезщетението се предоставя под формата 
на периодично плащане, изчислено, както 
следва:
а) съгласно изискванията на член 65 или 
66, когато защитата обхваща категории наети 
лица или икономически активно население;
б) съгласно изискванията на член 67, когато 
защитата обхваща всички пребиваващи лица, 
чиито средства за времетраенето на обхванатия 
случай не превишават определени граници.
Член 29
1. Посоченото в член 28 обезщетение се 
изплаща за покрития риск поне на:
а) защитени лица, които до настъпването на 
риска в съответствие с определените правила 
имат завършен правопораждащ период, който 
може да се изразява в 30-годишно внасяне на 
осигуровки или 20-годишно пребиваване; или
б) защитени лица, които имат завършен 
определен правопораждащ период на внася­
не на осигуровки, за който в техния период 
на работоспособност са внесени определен 
брой средногодишни осигуровки, когато по 
принцип са обхванати всички икономически 
активни лица.
2. Когато изплащането на посоченото в 
параграф 1 обезщетение зависи от минимален 
период на внасяне на осигуровки или на тру­
дова заетост, се осигурява поне обезщетение 
в намален размер на:
а) защитено лице, което до настъпването 
на покрития риск в съответствие с установе­
ните правила има завършен правопораждащ 
период, равен на 15-годишен период на внасяне 
на осигуровки или на трудова заетост; или
б) защитено лице, което има завършен 
определен правопораждащ период на внасяне 
на осигуровки, за който в неговия период на 
работоспособност са внесени половината от 
определен брой средногодишни осигуровки, 
установени в съответствие с буква „б“ на па­
раграф 1 от този член, когато по принцип са 
обхванати всички икономически активни лица.
3. Изискванията на параграф 1 от този член 
се считат за изпълнени, когато обезщетение­
то, изчислено в съответствие с разпоредбите 
на раздел XI, но с 10 процента по-малко от 
размера, определен в приложената към този 
раздел таблица за обезщетения на типичен 
бенефициент, се изплаща поне на защитено 
лице, което в съответствие с установените 
правила има завършен 10-годишен период на 
внасяне на осигуровки или на трудова заетост 
или 5-годишен период на пребиваване.
4. Процентите, определени в таблицата, 
приложена към раздел XI, могат да бъдат 
пропорционално намалени в случаите, когато 
правопораждащият период за получаване на 
обезщетението, съответстващ на намалените 
проценти, надвишава 10 години на внасяне 
на осигуровки или на трудова заетост, но е 
по-малък от 30 години на внасяне на осигу­
ровки или на трудова заетост; когато правопо­
раждащият период на внасяне на осигуровки 
или на трудова заетост надвишава 15 години, 
се изплаща обезщетение в намален размер 
съгласно параграф 2 от този член.
5. В случаите, когато изплащането на обез­
щетението, посочено в параграфи 1, 3 и 4 от 
този член, зависи от минимален период на 
внасяне на осигуровки или на трудова заетост, 
обезщетение в намален размер съгласно оп­
ределени условия се изплаща на защитеното 
лице, което само поради неговата/нейната 
преклонна възраст, достигната към момента 
на влизане в сила на разпоредбите на този 
раздел, не е отговаряло на условията на па­
раграф 2 от този член, освен ако съгласно 
разпоредбите на параграфи 1, 3 и 4 на този 
член на такова лице не се осигурява обезще­
тение при достигане на възраст, по-висока 
от нормалната.
Член 30
Обезщетението по членове 28 и 29 се из­
плаща за цялото времетраене на обхванатия 
случай.
РАЗДЕЛ VI. ОБЕЗЩЕТЕНИЕ ЗА ТРУДОВА 
ЗЛОПОЛУКА 
Член 31
Всяка държава членка, за която този 
раздел на конвенцията е в сила, осигурява 
на защитените лица обезщетение за трудова 
злополука в съответствие със следващите 
членове на този раздел.